Lav et referat af nedenstående tekst:

Tekst:
En 53-årig mand fra Skagen skal fredag for retten i grundlovsforhør efter et voldeligt overfald. Det skriver Kanal Frederikshavn . Han er sigtet for kvalificeret vold mod en 45-årig mand onsdag mellem klokken 22.00 og 02.00. Ifølge politiets oplysninger har den 53-årige forårsaget to blødninger i hjernen og flere knoglebrud i ansigtet på den 45-årige, blandt andet en brækket næse. Kendt af politiet Politiet fik først nys om sagen torsdag middag, efter de havde modtaget en anmeldelse om sagen. Herefter fandt de den 45-årige på en adresse i Skagen. Han var uden for livsfare, og den 53-årige formodede gerningsmand blev anholdt kort efter. Begge mænd er i forvejen kendt af politiet. Grundlovsforhøret af den 53-årige foregik fredag for lukkede døre, og her blev han varetægtsfængslet i fire uger.

Referat:
En 45-årig mand blev torsdag fundet med blødninger på en adresse i Skagen.